નામદાર વરિષ્ઠ કોર્ટે અનેક ચુકાદાઓમાં કાયદાનો પ્રસ્થાપિત સિદ્ધાંત ઠરાવેલ છે કે, ‘ખરીદનાર સાવધાન’ (Purchaser beware) કોઈ પણ વ્યક્તિ જ્યારે મિલકત ખરીદે છે ત્યારે મિલકત સંબંધી ટાઈટલ, મિલકતની સ્થળ, સ્થિતિ વગેરે મિલકતને લગતી મહત્ત્વની હકીકતોની ચકાસણી કરવાની જવાબદારી ખરીદનારની ઠરાવેલ છે અને એટલે વ્યક્તિ જ્યારે મિલકત ખરીદે છે ત્યારે જમીન મિલકતની ઓળખ તથા તે અંગેની મહત્ત્વની હકીકત જે વ્યક્તિ માનવસહજ કાળજી લઈ પોતે અથવા પોતાના એજન્ટ મારફત જાણી શકે અથવા ઉપલબ્ધ કરી શકે તેવી હકીકતો અને પુરાવાઓ મેળવવામાં વ્યક્તિ બેદરકારી દર્શાવે તો તે અંગેની જવાબદારી ખરીદનારની રહે છે અને ખરીદનાર પાછળથી એવી તકરાર ઊભી કરવા માટે હકદાર રહેતા નથી કે વેચનારે તેને આવી હકીકતોથી અંધારામાં રાખેલ છે અને છેતરપિંડી કરી છે.